b'\n_START_ARTICLE_\nHigan\n_START_PARAGRAPH_\nHigan\xc2\xa0(\xe3\x81\x8a\xe5\xbd\xbc\xe5\xb2\xb8\xc2\xa0o-higan) je budisti\xc4\x8dni praznik, ki ga praznujejo izklju\xc4\x8dno japonske sekte ob spomladanskem in jesenskem enakono\xc4\x8dju. Obele\xc5\xbeijo ga skoraj vse budisti\xc4\x8dne \xc5\xa1ole na Japonskem. Tradicija izhaja iz milega vremena, ki je pogostej\xc5\xa1e ob tem \xc4\x8dasu v letu, izvira pa iz \xc4\x8dasa cesarja \xc5\xa0omuja v 8. stoletju. Ljudje, ki so delali na poljih, so imeli ob tem \xc4\x8dasu ve\xc4\x8d prostega \xc4\x8dasa za premi\xc5\xa1ljevanje o svojih verskih praksah in so se bolj posve\xc4\x8dali budizmu. Danes v budisti\xc4\x8dnih templjih prirejajo posebno bogoslu\xc5\xbeje v skladu s tradicijo posamezna sekte._NEWLINE_Etimolo\xc5\xa1ko poreklo besede Ohigan\xc2\xa0je "drugo obre\xc5\xbeje reke Sanzu", ki v japonski budisti\xc4\x8dni tradiciji lo\xc4\x8di to \xc5\xbeivljenje od posmrtnega._NEWLINE_Podobno kot pri festivalu Obon se ljudje med praznikom vra\xc4\x8dajo v doma\xc4\x8di kraj, kjer se poklonijo svojim prednikom. Ohigan je javni praznik, zato so mnoge ustanove in trgovine zaprte.'